Ján Olejník

**[[PhDr.]] Ján Olejník [[Kandidát vied|CSc.]]** (* 10. máj 1921, Spišské Vlachy – † 20. apríl 2017, Štrba) bol slovenský etnograf pedagóg, múzejný pracovník, publicista. Patril k našim najväčším odborníkom na tradičnú kultúru podtatranských oblastí Spiša a Liptova. Zozbieral veľké množstvo dokumentačného materiálu, o čom publikoval v množstve vedeckých, vedecko - populárnych i reportážnych článkov, v knihách, novinách a časopisoch doma i v zahraničí.  Bol členom Spišského dejepisného spolku v Levoči. Člen zahraničných asociácií a spoločnosti *Societé Internationale d Ethnologie et Folklore* (Švédsko - Lund), *Nordic Institut of Foilklore* (Fínsko - Turku), *National Geographic Society* (USA - Washington), *Gesselschaft für Vor und Frühgeschichte* (Nemecko - Bonn). Bol aktívny publicisticky doma i v zahraničí.

## Životopis
Podstatná časť jeho života sa viaže na Levoču. Otec bol obuvník v Spišských Vlachoch a matka - dámska krajčírka, pochádzala z obce Kurimany. Študoval na katolíckej Ľudovej škole v Levoči, na Gymnáziu v Levoči a na Učiteľskom ústave v Spišskej Novej Vsi, kde maturoval v roku 1941. Po maturite pôsobil ako výpomocný učiteľ v krátkych intervaloch na sedemnástich rôznych dedinských školách, ale spoznal vďaka tomu okrem Spiša mnohé iné atraktívne etnické oblasti - trnavskú, nitriansku, hornooravskú a zemplínsku. Vtedy do škôl chodili deti oblečené do krojov, v obciach sa dodržiavali starodávne zvyky a obyčaje. Tu našiel poklady ľudovej tvorivosti, ktorá ho zaujala na celý život. Takmer všade zakladal súbory ľudovej umeleckej tvorivosti. Po Druhej svetovej vojne ho Peter Jilemnický, ktorý pracoval na Povereníctve školstva a osvety v Bratislave, vyslal do Michaloviec, kde pôsobil na Okresnom národnom výbore ako inšpektor pre kultúru. Odtiaľ na niekoľko mesiacov odišiel do Bratislavy na miesto tajomníka a člena umeleckého poradného zboru SĽUKu. Od 1. novembra 1949 bol riaditeľom Strednej školy v Hornom Smokovci, kde založil školský ľudovoumelecký súbor, v rokoch 1954 - 1958 bol vedúcim odboru kultúry a školstva Jednotného národného výboru v Starom Smokovci, kde oživoval a organizoval kultúrne dianie vo Vysokých Tatrách. Od 1. júla 1958 začal pracovať vo Výskumnej stanici a múzeu TANAP-u v Tatranskej Lomnici, viedol etnografické oddelenie až do roku 1985. Založil pozoruhodnú zbierku etnografického materiálu, realizoval národopisné expozície a podieľal sa na viacerých výstavách.  Popri zamestnaní v roku 1961 dokončil štúdium etnografie na Filozofickej fakulte Karlovej univerzity v Prahe, v roku 1966 získal doktorát z dejín umenia. V roku 1968 na Masarykovej univerzite v Brne získal vedeckú hodnosť kandidáta historických vied. Zaslúžil sa o vznik viacerých folklórnych telies a súborov, podieľal sa na scénických programoch. Spolupracoval s viacerými významnými osobnosťami kultúrneho, umeleckého a vedeckého života (Jánom Cikkerom, Karolom Plickom, Boženou Slančíkovou-Timrava a s mnohými inými). Dokumentoval život podtatranského ľudu najmä v regióne Spiš a v priľahlých oblastiach. Zozbieral veľké množstvo dokumentačného materiálu a publikoval niekoľko stoviek vedeckých, popularizačných i reportážnych článkov v novinách a časopisoch doma i v zahraničí.Používal pseudonymy Ján Zemplinský, Ján Magurin Faltin a Tatranský.   

## Publikačná činnosť
RUSNÁKOVÁ, Ľuba (zost.). Ján Olejník. Personálna bibliografia. Poprad : Okresná knižnica v Poprade, 1986.

RUSNÁKOVÁ, Ľuba (zost.). Ján Olejník. Personálna bibliografia 2. Poprad : Okresná knižnica, 1991. 

Ján Olejník: *Príspevky k problematike poverčivosti v oblasti Vysokých Tatier*: Diplomová práca - Praha, Karlova univerzita, Filozofická fakulta, 1960 180 s. strojopis

**Výberová bibliografia Jána Olejníka** 

**Knižné diela (samostatné a v spoluautorstve)**

OLEJNÍK, Ján. Medvedie tance v horských oblastiach východného Slovenska. Košice : Krajské osvetové stredisko, 1966, 25 s.

BOHUŠ Ivan  –  LUTONSKÝ, Alojz –  OLEJNÍK, Ján : *Kriváň*, Poprad, ONV, 1968. 110 s.

OLEJNÍK, Ján. Bývanie a odev. Tradičný ľudový odev. In PODOLÁK, Ján (zost.). Zamagurie. Poprad: Východoslovenské vydavateľstvo, 1972, s. 153 – 168.

OLEJNÍK, Ján. Ľud pod Tatrami. Martin : Osveta, 1978, 229 s. (2. prepracované a doplnené vydanie – r. 1994, 237 s.). ISBN 80-217-0564-7

OLEJNÍK, Ján.: *Etnografické pamiatky na Spiši v minulosti a súčasnosti*, Spišská Nová Ves, Okresné osvetové stredisko, 1978, 16 s.

FELBEROVÁ, Mária – FABIÁNOVÁ, Vlasta – OLEJNÍK, Ján. Ľudový odev na Spiši. Košice : Východoslovenské vydavateľstvo, 1990, 166 s.ISBN 80-85l74-39-1

CHALUPECKÝ, Ivan (zost.). Dejiny Vrbova. Levoča : Modrý Peter, 1996, 157 s.

DRAVECKÝ, Ján a kol. Kurimany v zrkadle času. Kurimany : Obecný úrad, 1998, 150 s.

KOLLÁROVÁ, Zuzana a kol. Dejiny Ždiaru a Tatranskej Javoriny 1590 – 2000. Ždiar : Obecný úrad, 2000, 267 s. 

JAVORSKÁ, Darina – OLEJNÍK, Ján – ŠLAMPOVÁ, Martina. Malé dejiny veľkého hotela: 100 rokov Grandhotela v Starom Smokovci. Košice : Initia, 2004, 156 s.ISBN 80-969209-3-6

CHALUPECKÝ, Ivan – HARABIN, Ján a kol. Dejiny Osturne. Osturňa : Historický a kultúrny spolok, 2004, 336 s.

MATUŠKOVÁ, Katarína  –  OLEJNÍK, Ján – ONDRUŠEKOVÁ, Anna : *Ferdinand Katona 1864-1932*, Poprad: Tatranská galéria, 2004. 108 s. - ISBN 80-88851-18-1

MALOVCOVÁ, Božena a kol. Výborná = Bierbrunn. Výborná : Obecný úrad, 2006, 221 s. 

OLEJNÍK, Ján – TREBUNIA-STASZEL, Stanislava. Z Nowego Targu do Kieżmarku. Stroje ludowe pogranicza polsko-slowackiego. Novy Targ, 2012, 239 s. 

OLEJNÍK, Ján. 2015. Ľudový odev na južnom úpätí Tatier (Batizovce, Gerlachov, Lučivná, Mengusovce, Štôla). Prešov: Filozofická fakulta Prešovskej univerzity v     Prešove, 2015, 199 s.

OLEJNÍK, Ján – LEVOCKÝ, Ján. Ľudový odev na južnom úpätí Vysokých Tatier (Batizovce, Gerlachov, Mengusovce, Štôla). Kežmarok : Jadro, 2018, 127 s.ISBN 978-80-555-1460-4 

**Odborné štúdie a rozsiahlejšie príspevky**  

**Domáce:** 

OLEJNÍK, Ján. Príspevok k histórii robotníckej triedy v Javorine. In Sborník prác o Tatranskom národnom parku 4. Martin : Osveta, 1961, s. 267 – 282.

OLEJNÍK, Ján. Príspevok k histórii robotníckej triedy v Javorine. In Sborník prác o Tatranskom národnom parku 5. Martin : Osveta, 1962, s. 167 – 206.

OLEJNÍK, Ján. Príspevok k poverčivosti ľudu v oblasti vysokých Tatier. In Nové Obzory 5. Košice : Východoslovenské vydavateľstvo, 1963, s. 255 – 274.

OLEJNÍK, Ján. Poverové predstavy o ženských démonických bytostiach vo Vysokých Tatrách In Nové obzory 6. Košice : Východoslovenské vydavateľstvo, 1963, s. 215 – 227.

OLEJNÍK, Ján. Príspevok k poznaniu života lesných robotníkov v oblasti Vysoké Tatry*.* In Sborník Slovenského Národného Múzea, Etnografia 5. Martin : Osveta, 1964, s. 48 – 60.

OLEJNÍK, Ján. Pastierska mágia v oblasti Vysokých Tatier. In Nové obzory 7. Košice : Východoslovenské vydavateľstvo, 1965, s. 366 – 402.

OLEJNÍK, Ján. Príspevok k poznaniu ľudového odevu v Jakubanoch. In Vedecký sborník Múzea ukrajinskej kultúry vo Svidníku I. Bratislava : Slovenské pedagogické nakladateľstvo; Prešov : Odbor ukrajinskej literatúry, 1965, s. 128 – 148.

OLEJNÍK, Ján. Príspevok k poznaniu ľudového staviteľstva v oblasti Spišskej Magury. In. Sborník Slovenského národného múzea. Etnografia 6. Martin : Osveta, 1965, s. 61 – 87.

OLEJNÍK, Ján. Príspevok k pozostatkom kultu medveďa v oblasti Tatranského národného parku. In Sborník prác o Tatranskom národnom parku 8. Martin : Osveta, 1965, s. 255 – 277.

OLEJNÍK, Ján. Etnografické pamiatky oblasti Vysokých Tatier. In Národopisné aktuality, roč. 3, č. 2, 1965, s. 9 – 20.

OLEJNÍK, Ján. O niektorých liečivých rastlinách v oblasti Vysokých Tatier. In Nové Obzory 10. Košice : Východoslovenské vydavateľstvo, 1968, s. 365 – 385.

OLEJNÍK, Ján. Zmeny v spôsobe života ľudu v oblasti Vysokých Tatier (v Lendaku, Osturni, Ždiari) pod vplyvom turizmu. In Spiš – vlastivedný zborník 2. Košice : Východoslovenské vydavateľstvo, 1968, s. 239 – 260.

OLEJNÍK, Ján. Príspevok k sociálnej a ekonomickej štruktúre podtatranských osád od konca 18. storočia. In Zborník prác o Tatranskom národnom parku 11. Martin : Osveta, 1969, s. 525 – 557.

OLEJNÍK, Ján. Had v poverách a liečení ľudu pod Vysokými Tatrami. In Zborník prác o Tatranskom národnom parku 13. Martin : Osveta, 1971, s. 349 – 372.

OLEJNÍK, Ján. Príspevok k hmotnej a duchovnej kultúre ľudu pod Vysokými Tatrami. In Zborník prác o Tatranskom národnom parku 14. Martin : Osveta, 1972, s. 65 – 130.

OLEJNÍK, Ján. Zimný slnovrat, jarné novoročie a letný slnovrat v Jakubanoch, Jarabine, Litmanovej, Osturni a Veľkom Lipníku v súčasnosti. In Vedecký zborník Múzea ukrajinskej kultúry vo Svidníku 6. 1. diel. Bratislava : Slovenské pedagogické nakladateľstvo, 1972, s. 227 – 256.

OLEJNÍK, Ján. Magické byliny v oblasti Vysokých Tatier. In Spiš – vlastivedný zborník 3 –  4. Košice : Východoslovenské vydavateľstvo, 1973, s. 85 – 96.

OLEJNÍK, Ján. Príspevok k skúmaniu spôsobu života a kultúry lesných robotníkov v Liptovskej Tepličke. In Nové Obzory 15. Košice : Východoslovenské vydavateľstvo, 1973, s. 441 – 454.

OLEJNÍK, Ján. Historický vývoj ľudového odevu v oblasti Spišskej Magury. In Nové Obzory 15. Košice : Východoslovenské vydavateľstvo, 1973, s. 296 – 326.

OLEJNÍK, Ján. Príspevok k poverčivosti ľudu v oblasti Vysokých Tatier. In Zborník prác o Tatranskom národnom parku 18. Martin : Osveta, 1976, s. 215 – 230.

OLEJNÍK, Ján. Príspevok k výskumu obydlí lesných robotníkov a drevorobotníkov v oblasti Vysokých Tatier (Belianske Tatry a Spišská Magura). In Zborník prác o Tatranskom národnom parku 18. Martin : Osveta, 1976, s. 194 – 214.

OLEJNÍK, Ján. Regionálne zvláštnosti vo výročných obyčajoch na Spiši v súčasnosti. In Národopisné aktuality, roč. 13, č. 2, 1976, s. 101 – 110.

OLEJNÍK, Ján. Lesy a lesní robotníci v Škandinávii s osobitým zreteľom na oblasť polárneho kruhu. In Zborník lesníckeho, drevárskeho a poľovníckeho múzea 9. Martin : Osveta, 1977, s. 221 – 238.

OLEJNÍK, Ján. Zmeny v spôsobe života a v materiálnej kultúre ľudu v oblasti Vysokých Tatier vplyvom cestovného a turistického ruchu. In Premeny ľudových tradícií v súčasnosti 1. Bratislava : Veda, 1977, s. 211 – 221.

OLEJNÍK, Ján. *Etnografické pamiatky na Spiši v minulosti a súčasnosti, Spišská Nová Ves, Okresné osvetové stredisko, 1978, 16 s.*  

OLEJNÍK, Ján. Tradícia a súčasnosť v oblasti Vysokých Tatier ako prostredí cestovného turistického ruchu. In Národopisné informácie, č. 3, 1981, s. 142 – 151. 

OLEJNÍK, Ján. Ľudové liečenie v oblasti Vysokých Tatier (Liptov, Orava, Spiš). In Balneologický spravodaj. Bratislava : Alfa, 1981, s. 49 – 62.  OLEJNÍK, Ján. Reprezentatívnosť bývania lesných robotníkov v oblasti Vysokých Tatier (Orava, Liptov, Spiš). In Zborník Slovenského Národného Múzea, Etnografia 24. Martin : Osveta, 1983, s. 211 – 221.  

OLEJNÍK, Ján. Voda v hmotnej a duchovnej kultúre ľudu pod Vysokými Tatrami. In Balneologický spravodaj. Bratislava : Alfa, 1982, s. 149 – 165.  

OLEJNÍK, Ján. Fauna v hmotnej a duchovnej kultúre lesných robotníkov Tatranského národného parku. In Spiš – vlastivedný zborník 5. Košice : Východoslovenské vydavateľstvo, 1985, s. 69 – 96.  

OLEJNÍK, Ján. Spôsob života a kultúra lesných robotníkov v oblasti Vysokých Tatier, Západných Tatier, Roháčov, Spišskej Magury a Pienin. In Zborník prác o Tatranskom národnom parku 27. Martin: Osveta, 1986,  s. 219 – 269.  

OLEJNÍK, Ján. Reprezentatívnosť bývania lesných robotníkov v oblasti Vysokých Tatier (Orava, Liptov, Spiš). In Architektúra a urbanizmus, roč. 21, č. 2, 1987, s. 94 – 106.    OLEJNÍK, Ján. Život v rodine lesného robotníka v Lendaku. In Zborník Slovenského Národného Múzea, Etnografia 28. Martin : Osveta, 1987, s. 143 – 167.  

OLEJNÍK, Ján. Hmotná a duchovná kultúra zamagurského ľudu. In Spišská Stará Ves a Zamagurie : vlastivedný zborník. Košice : Východoslovenské vydavateľstvo, 1987, s. 130 – 145.  

OLEJNÍK, Ján. Ľudová pieseň lesných robotníkov a robotníčok. In Historica carpatica 19. Košice : Východoslovenské vydavateľstvo, 1988, s. 205 – 226.  

OLEJNÍK, Ján. Historický prehľad vývoja obchodných ciest na Spiši. In Zborník Slovenského Národného Múzea, Etnografia 31. Martin : Osveta, 1990, s. 120 – 127.  OLEJNÍK, Ján. Prícestné hostince – „voziarne“ na Spiši v druhej polovici 19. storočia. In Zborník Slovenského Národného Múzea, Etnografia 31. Martin : Osveta, 1990, s. 128 – 140.  

OLEJNÍK, Ján. Strava lesných robotníkov a robotníčok v podmienkach Vysokých Tatier v minulosti a v súčasnosti. In Nové Obzory 32. Košice : Východoslovenské vydavateľstvo, 1991, s. 149 – 163.  

OLEJNÍK, Ján. Obyčajové rituály na Spiši do roku 1989. In Tradičná ľudová kultúra a výchova v Európe. Akademická Nitra 1994 – medzinárodné sympózium a študentský folklórny festival, Nitra 7. – 12. jún 1994. Nitra : Katedra folkloristiky a regionalistiky, FHV, VŠPg, 1995, s. 180 – 187.  

OLEJNÍK, Ján. Ľubické kúpele, štvrtá a piata ulica Ľubice. In Z minulosti Ľubice : zborník k 725. výročiu získania mestských práv : 1271 – 1996. Kežmarok : Mikuláš Lipták, 1996, s. 157 – 163.  

OLEJNÍK, Ján. Etnická skladba okresu Stará Ľubovňa v minulosti a súčasnosti . rôznorodosť kultúr. In Z minulosti Spiša VII – VIII/1999/2000. Levoča : Spišský dejepisný spolok, 2001, s. 211 – 230.

OLEJNÍK, Ján. Spomienky nehynúce. K 50. výročiu založenia múzea v Starej Ľubovni (1956 – 2006). In Pamätnica k 50. výročiu vzniku múzea v Starej Ľubovni (1956 – 2006) (zost. Števík, Miroslav). Stará Ľubovňa : Ľubovnianske múzeum, 2006, s. 39 – 45.  

OLEJNÍK, Ján. Spišské Vlachy v zrkadle času: (1921 – 1941). In Z minulosti Spiša XV. Levoča : Spišský dejepisný spolok, 2007, s. 211 – 228.  

OLEJNÍK, Ján. Vplyv Csákyovcov na duchovnú a hmotnú kultúru ľudu na Spiši. In Z minulosti Spiša XV. Levoča : Spišský dejepisný spolok, 2007, s. 249 – 256.  

OLEJNÍK, Ján. Ľudové prvky v diele Majstra Pavla z Levoče a z okruhu jeho súčasníkov.  In Z minulosti Spiša XVII. Levoča : Spišský dejepisný spolok, 2009, s. 291 – 313.  

OLEJNÍK, Ján. Krčmy a pálenka na Spiši. In Z minulosti Spiša XVIII. Levoča : Spišský dejepisný spolok, 2010, s. 187 – 201.  

OLEJNÍK, Ján. Stromy a kry v ľudovom liečiteľstve, strave a folklórnom prejave ľudu pod Vysokými Tatrami. In Pocta Ivanovi Chalupeckému. Zborník príspevkov k slovenským dejinám vydaný pri príležitosti osemdesiatin doc. PhDr. Ivana Chalupeckého. Zostavovatelia: Filip Fetko – Miroslav Števík. Levoča 2012, s. 236 – 249. Dostupné na    

**Zahraničné:**   

OLEJNÍK, Ján. Magiczne wyobra*ż*enia w rejonie Wysokich Tatr. In Etnografia Polska. Tom 11. Warszawa : Instytut Archeologii i Etnologii *Polskiej akademii nauk*, 1967, s. 132 – 149.  

OLEJNÍK, Ján. Wplyw turistyki na tradycyjna kulture wsi w rejonie wysokich Tatr (stŕoj ludowy). In Etnografia Polska. Tom 13, zes. 2, *Wrocław-Warszawa-Kraków : Wydawnictvo Polskiej akademii nauk, 1*969, s. 217 – 245.  

OLEJNÍK, Ján. Kultový kút v domoch lesných robotníkov v oblasti Vysokých Tatier – Lendaku. In Václav Florec (ed.). Lidová stavební kultura v Československých Karpatech a přilehlých územích. Brno, 1981, s. 231 – 246.   

OLEJNÍK, Ján. Obrzędy magiczne i pojęcia związane z domem na terenie Orawy, Spisza, Liptowa i Zemplina. In Materiały Muzeum Budownictwa Ludowego w Sanoku, Nr 27 [red.] Jerzy Czajkowski. Sanok : Muzeum Budownictwa Ludowego, 1981, s. 56 – 72.  

OLEJNÍK, Ján. Przesąndy, wyobra*ż*enia i czynności magiczne mieszkańcóv Wysokich Tatr, zwiąsane z budową domu i domostwem. In Etnografia Polska. Tom 26, zesz. 1. Warszawa : Instytut Archeologii i Etnologii *Polskiej akademii nauk, 1982, s. 192 – 220.*   

OLEJNÍK, Ján. Výročné obyčaje na Spiši – súčasný stav. In Výroční obyčeje : současný stav a proměny. Brno : Blok, 1982, s. 299 – 306.  

OLEJNÍK, Ján. Etnografický profil Mariánskeho odpustu v Levoči od 14. storočia. In Světci v lidové tradici. Uherské Hradiště : Slovácké muzeum, 1995, s. 129 – 145.  

OLEJNÍK, Ján. Čarodejníctvo pred Krajským súdom v Levoči v prvej polovici 20. storočia. In Magie a náboženství. Uherské Hradiště : Slovácké muzeum, 1997, s. 57 – 67.  

OLEJNÍK, Ján. Prežitky staroslovanského boha Perúna vo folklórnom odkaze podtatranského ľudu (Spiš, Liptov). In Kulty a živly. Uherské Hradiště : Slovácké muzeum, 1999, s. 215 – 234. Bol autorom stoviek článkov, esejí, medailónov, nekrológov, anketových a diskusných príspevkov predslovov, úvodných štúdií a textov v knižkách, v slovenských i zahraničných novinách a časopisoch okrem iných aj v Čítanie o správnej výžive, Zborník prác o TANAPu, Architektúra a urbanizmus, Výživa a zdravie, Nové obzory, Zborník Slovenského národného múzea a mnohých iných.

## Referencie


## Externé odkazy
*životopis
*Film
*http://www.ketnoffukf.sk/
*http://www.spisskevlachy.sk/dokumenty/spravodaj/obcasnik_12_2012.pdf
*http://katalog.kfbz.cz/authorities/1099391
*https://www.youtube.com/watch?v=oDNSKBYpmLM

Kategória:Osobnosti zo Spišských Vlách
Kategória:Absolventi Karlovej univerzity
Kategória:SĽUK
Kategória:Slovenskí folkloristi
Kategória:Slovenskí etnografi